Veyras VS

Veyras estas komunumo en la distrikto Sierre en Kantono Valezo, Svislando. Ĝi havis 1727 loĝantojn je la 31-a de decembro 2011.

 Geografio 
La komunumo Veyras situas en la supra parto de la franclingva Suba Valezo en la vitejoj de la norda flanko de la Valo de Rodano, norde de la urbo Sierre. La komunumo konsistas el la vilaĝoj Veyras kaj Muzot, ĉi-lasta estiĝis sur la restaĵoj de malnova vilaĝo forlasita dum mezepoko.Fonto: Reta mapo 1:20000 de Swisstopo

La teritorio de la komunumo etendiĝas sur areo de 1,45 km², de kiuj 4,1% estas kovritaj de arbaro, 58,6% servas por agrikulturo kaj 33,1% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Veyras limas en nordo al Miège, en oriento kaj sudo al Sierre, kaj en okcidento al Venthône.

 Trafiko 
Tra Veyras pasas la ringforma kantona ĉefvojo nr-o 210, kiu konektas la urbon Sierre kun la vilaĝoj kaj komunumoj de la turisma regiono Crans-Montana. La plej proksima alveturejo al la svisa aŭtovojo A9 situas 1 kilometron sude de la komunumo oriente de Sierre. Pere de poŝtaŭtolinio de Sierre al Montana la komunumo estas konektita al la publika transportreto.

 Historio 
La unua dokumenta mencio de Veyras datiĝas el la jaro 1612 Veras.

Dum mezepoko Veyras apartenis al la Senjorujo Sierre. De la 15-a jarcento ĝis la fino de la malnova reĝimo Veyras formis kune kun Miège la mezan trionon de la Contrée Sierre. En Prélaz de Veyras ĉiun duan jaron estis elektita la Grandvokto de la Dekono Sierre.Fonto: Catherine Raemy-Berthod: Veyras en Historia Leksikono de Svislando (2013-02-25)

 Famaj personecoj 
En la Burgo de Muzot vivis de 1921 ĝis sia morto en la jaro 1926 la fama poeto kaj verkisto Rainer Maria Rilke.

 Vidu ankaŭ 
 Aliaj lokoj kun la nomo Veyras

 Notoj kaj referencoj 


 Eksteraj ligiloj 

 Oficiala retejo de la komunumo Veyras